Rosie King

Rosie King (1998) britainiar gidoilaria, ahots-aktorea, irudigilea eta pertsona autisten eskubideen aldeko ekintzailea da.

 Bizitza 
10 urterekin konturatu zen autista zela Little Rainman: Autism - Through the Eyes of a Child liburua irakurri ondoren, gurasoek bere nebaren diagnostikoa hobeto ulertzeko lortu zutena. Urtebeteko prozesu baten ondoren Asperger eta Tourette sindromeak diagnostikatu zizkioten ofizialki. Eskolan jazarpena pairatu zuen bere neurotipoagatik.

2010ean, Rosieren amak, Sharon Kingek, pertsonaia autista bat duen ipuina argitaratu zuen eta Rosiek marrazkiak egin zituen. Honek 2012ko BBC Newsrounden My Autism and Me dokumentalean agertzea ekarri zuen. Urte hartan, dokumentalak Emmy Kids nazioarteko saria eta Erresuma Batuko Royal Television Society Craft & Design saria irabazi zituen. King berari Yorkshire Children of Courage saria eman zioten dokumentalean agertu ostean. Aktibismoan aritzeko gogoa indartu egin zaio ikasketa eta lan aukerak bilatzean diskriminazioa jasan zuenean.

TEDMED Konferentziaren 2014ko edizioan autismoari buruz hitz egitera gonbidatu zuten. Bere neurotipoa abantaila gisa ikusten zuela esan zuen.

2017an, Pablo telesailaren gidoiak idaztean parte hartu zuen. Gainera, Llama pertsonaiari ahotsa eman zion.

 Erreferentziak 

 Kanpo estekak 

Kategoria:Erresuma Batuko idazleak
Kategoria:XXI. mendeko emakume idazleak
Kategoria:Idazle autistak
Kategoria:Ingelesezko idazleak
Kategoria:Telebistako gidoilariak
Kategoria:Erresuma Batuko bikoiztaileak
Kategoria:Emakume bikoiztaileak
Kategoria:XXI. mendeko aktoreak
Kategoria:Aktore autistak
Kategoria:Erresuma Batuko ilustratzaileak
Kategoria:Emakume ilustratzaileak
Kategoria:Pertsona autisten eskubideen aldeko ekintzaileak
Kategoria:Desgaitasuna duten aktibistak
Kategoria:Erresuma Batuko giza eskubideen aldeko ekintzaileak
Kategoria:Giza eskubideen aldeko emakumeak